Neuvoston asetus (EY) N:o 3093/95, annettu 22 päivänä joulukuuta 1995, Itävallan, Suomen ja Ruotsin Euroopan unioniin liittymisen johdosta käytyjen GATT-sopimuksen XXIV artiklan 6 kohdan mukaisten neuvottelujen seurauksena yhteisön sovellettaviksi tulevien tullien vahvistamisesta



Virallinen lehti nro L 334 , 30/12/1995 s. 0001 - 0024



NEUVOSTON ASETUS (EY) N:o 3093/95, annettu 22 päivänä joulukuuta 1995, Itävallan, Suomen ja Ruotsin Euroopan unioniin liittymisen johdosta käytyjen GATT-sopimuksen XXIV artiklan 6 kohdan mukaisten neuvottelujen seurauksena yhteisön sovellettaviksi tulevien tullien vahvistamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 28 artiklan, ottaa huomioon komission ehdotuksen, sekä katsoo, että jäsenvaltiot Itävalta, Suomi ja Ruotsi ovat liittymisasiakirjansa 2 artiklan mukaisesti soveltaneet yhteistä tullitariffia 1 päivästä tammikuuta 1995 alkaen, yhteisö on aloittanut vuoden 1994 tullitariffeja ja kauppaa koskevan yleissopimuksen (GATT 1994 -sopimus) XXIV artiklan 6 kohdan mukaiset neuvottelut sen ratkaisemiseksi, missä tapauksissa yhteisen tullitariffin soveltaminen johtaa kyseisiä uusia jäsenvaltioita aiemmin sitoneiden tariffimyönnytysten muuttamiseen tai peruuttamiseen; yhteisen tullitariffin soveltaminen on joissakin tapauksissa johtanut uusien jäsenvaltioiden aiemmin soveltamien tullien korotuksiin ja toisissa tapauksissa niiden alentamiseen; useiden kolmansien maiden kanssa käydyt neuvottelut ovat osoittaneet, että useimpiin muihin tuotteisiin kuin maataloustuotteisiin on aiheellista soveltaa jo 1 päivästä tammikuuta 1996 alkaen sopimustulleja, jotka sisältyvät 12 jäsenvaltiosta muodostuneen yhteisön GATT 1994 -myönnytysluettelon vahvistamaan tullinalennusten kolmanteen vaiheeseen, jonka tämän myönnytysluettelon mukaan on tarkoitus tulla voimaan 1 päivänä tammikuuta 1997; samasta syystä on myös aiheellista alentaa 1 päivästä tammikuuta 1996 alkaen sopimustulleja tiettyjen sellaisten kemiallisten tuotteiden osalta, joihin tällä hetkellä sovelletaan autonomisten tullien suspendoimista; tiettyjen CN-nimikkeisiin 8541 ja 8542 kuuluvien elektronisten komponenttien osalta on aiheellista alentaa 1 päivästä tammikuuta 1996 alkaen sekä sopimustullit että autonomiset tullit tasolle, joka vastaa 12 jäsenvaltion yhteisön GATT 1994 -myönnytysluettelossa vahvistamia tulleja tai joka on joissakin tapauksissa näitä alempi; tiettyjen muiden tuotteiden osalta on aiheellista aikaistaa 12 jäsenvaltion yhteisön GATT 1994 -myönnytysluettelossa vahvistamien sopimustullien alentamisen seuraavien vaiheiden täytäntöönpanoa ja joissakin tapauksissa on aiheellista alentaa sopimustulleja (tietyissä tapauksissa tariffikiintiöiden avulla) siten, että ne ovat alemmalla tasolla kuin kyseisessä myönnytysluettelossa vahvistetut lopulliset tullimäärät; ON ANTANUT TÄMÄN ASETUKSEN: 1 artikla 1. Yhteisö soveltaa 1 päivästä tammikuuta 1996 alkaen sopimustulleja, jotka vastaavat 12 jäsenvaltion yhteisön GATT 1994 -myönnytysluettelossa vahvistamia kolmannen vaiheen tullinalennusten mukaisia tulleja. 2. Edellä 1 kohtaa ei sovelleta WTO:n maataloutta koskevan sopimuksen liitteessä I määriteltyihin maataloustuotteisiin eikä tämän asetuksen liitteissä, I, II ja III lueteltuihin muihin kuin maataloustuotteisiin. 2 artikla Liitteessä I lueteltujen tuotteiden sopimustullit ovat 1 päivästä tammikuuta 1996 alkaen ne, jotka ilmoitetaan kyseisessä liitteessä olevassa 3 sarakkeessa. 3 artikla Liitteessä II lueteltujen tuotteiden autonomiset tullit ja sopimustullit ovat 1 päivästä tammikuuta 1996 alkaen ne, jotka ilmoitetaan kyseisessä liitteessä olevissa 3 ja 4 sarakkeissa. 4 artikla 1. Liitteessä III olevassa 1 jaksossa lueteltujen tuotteiden sopimustullit ovat 1 päivästä tammikuuta 1996 alkaen ne, jotka ilmoitetaan 3 sarakkeessa. 2. Liitteessä III olevassa 2 jaksossa lueteltujen tuotteiden sopimustulleja alennetaan asteittain 3 sarakkeessa esitetyn aikataulun mukaisesti. 3. Liitteessä III olevassa 3 jaksossa lueteltujen tuotteiden sopimustullit ovat, 3 sarakkeessa ilmoitettujen määrien rajoissa, 1 päivästä tammikuuta 1996 alkaen ne, jotka ilmoitetaan 4 sarakkeessa. 5 artikla Maataloustuotteiden osalta komissio antaa yksityiskohtaiset säännöt 4 artiklan 3 kohdan soveltamisesta vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1) 23 artiklassa ja muiden yhteisistä markkinajärjestelyistä annettujen asetusten vastaavissa säännöksissä määrättyä menettelyä noudattaen. 6 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o L 181, 1.7.1992, s. 21, asetus sellaisena kuin se on muutettuna asetuksella (EY) N:o 1023/95 (EYVL N:o 103, 6.5.1995, s. 24). LIITE I >TAULUKON PAIKKA> LIITE II >TAULUKON PAIKKA> LIITE III >TAULUKON PAIKKA> >TAULUKON PAIKKA> >TAULUKON PAIKKA>